Lutufallet kraftverk

Lutufallet kraftverk er et vannkraftverk ved Lutnes i Trysil kommune i Innlandet. Det ligger bare en drøy kilometer ovenfor riksgrensen mot Sverige, hvor elva vider seg ut og utgjør Höljessjön som reguleres av det langt større Höljes kraftverk på svensk side.

Lutufallet kraftverk er det øverste større i elven med bare det langt mindre Sagnfossen kraftverk litt lengre oppe, men lengre nede på svensk side er det en mengde reguleringer av Klarälv-vassdraget.

Verket startet produksjonen i 1964 og ble modifisert i 2002. Kraftverket utnytter fallet på 14 meter i Trysilelva. Kraftverket er et elvekraftverk.

Installert effekt er 14,7 MW på en kaplanturbin. Midlere årsproduksjon er på 73 GWh.

Eier er E-CO Energi, som har overtatt Eidsiva vannkraft.

Referanser

Kilder
 
 NVE vannkraftdatabase
 E-CO Energi

Vannkraftverk i Innlandet
Kraftverk i Trysil
Hafslund E-CO Vannkraft
Trysilvassdraget
Kraftverk etablert i 1964